Ahmet Koç

Ahmet Koç (født 1960 eller 1968 i Sivas i Tyrkia) er en tyrkisk bağlamaspiller, komponist og musikkviter. Koç ga ut sitt første album i 1995. Han har samarbeidet musikalsk med blant andre Tarkan og Mikis Theodorakis, har vært bakgrunnsmusiker i Eurovision Song Contest og var tidligere president i Müzik Yorumculari Meslek Birliği (MÜYOBİR).

 Biografi 
Koç startet sin utdanning ved Det statlige tyrkiske musikkonservatoriet ved Det tekniske universitetet i Istanbul i 1979,Ahmet Koçs hjemmeside. BİYOGRAFİ . Besøkt 28. april 2016.  hvor han fullførte en elleve år lang utdanning med spesialisering på tyrkisk musikk. I 1995 ga han ut albumserien 7 Karanfil, som besto av åtte album med nytolkninger av klassiske anatoliske melodier. I 1997 deltok Ahmet Koç, som medlem av Grup Etnik, som bakgrunnsmusiker under Şebnem Pakers fremføring av melodien «Dinle» i Eurovision Song Contest i Dublin.Zaman 11. mai 1997, 'Bu başarı hepimizin...'. Besøkt 28. april 2016 (arkivert side). Arkivert side. Turkovision. 1997 Dinle. Besøkt 27. april 2016. 

I 2005 ga Ahmet Koç ut albumet Paradoks med bağlama-versjoner av internasjonale pop- og rockeklassikere - deriblant Eagles' «Hotel California», Sinatras «My Way», Titanic-temaet «My Heart Will Go On» og Gudfaren-temaet. Det påfølgende året ble dobbelalbumet Sağanak gitt ut, som blant annet inneholdt melodien «Görevimiz tehlike» som var en bağlama-versjon av Mission: Impossible-temaet.

 Utgivelser 

 2012: Renkli -Türkçe (Avrupa Müzik)
 2007: Sözün bittiği yer (Doğan Music Company)
 2006: Sağanak (Doğan Music Company)
 2005: Paradoks (Doğan Music Company)
 1997: Yol türküleri (İdobay Müzik Yapım)
 1995: Yediveren Anadolu (Ada Müzik)

 Referanser  

 Eksterne lenker 



  Ahmet Koç på allmusic.com

Kategori:Bağlamaspillere
Kategori:Tyrkiske musikere
Kategori:Personer fra Sivas